Document ID: 31992D0271

KOMISSION PÄÄTÖS,
tehty 20 päivänä toukokuuta 1992,
Bosnian ja Hertsegovinan tasavallasta peräisin tai lähtöisin olevien elävien eläinten ja eläintuotteiden tuonnista yhteisöön (92/271/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1), sellaisena kuin se on muutettuna direktiivillä 91/496/ETY(2), ja erityisesti sen 19 artiklan,
ottaa huomioon kolmansista maista yhteisöön tuotavien eläinten eläinlääkärintarkastusten järjestämistä koskevista periaatteista sekä direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY, sellaisena kuin se on muutettuna direktiivillä 91/628/ETY(3), ja erityisesti sen 18 artiklan,
sekä katsoo, että
Bosnian ja Hertszegovinan tilanteen vakavuuden ja huononemisen vuoksi ei enää ole mahdollista taata, että tästä maasta peräisin olevat tai sieltä tulevat tuotteet täyttävät riittävät terveyttä koskevat edellytykset ja erityisesti että niille tehdään riittävät eläinlääkinnälliset tarkastukset,
tämä tilanne voi aiheuttaa vakavan vaaran sekä ihmisten että eläinten terveydelle yhteisössä; tämän vuoksi olisi perusteltua keskeyttää Bosnian ja Hertsegovinasta peräisin tai lähtöisin olevien elävien eläinten ja eläintuotteiden tuonti, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioiden on kiellettävä Bosnian ja Hertsegovinan tasavallasta peräisin tai lähtöisin olevien elävien eläinten tai eläintuotteiden tuonti.
2 artikla
Komissio seuraa Bosnian ja Hertsegovinan tasavallan tilanteen kehittymistä. Tämä päätös otetaan uudelleen tarkasteltavaksi ja voidaan muuttaa tämän kehityksen mukaan.
3 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä toukokuuta 1992.

Labels: 17
0
3
6
18